**Al-Hakam ibn Abu al-Os ibn Umayya** (arabcha: ) (milodiy 655-yilda (hijriy 56) vafot etgan) - Umaviylar sulolasining marvoniylar avlodi asoschisi Marvon I ning otasi (h. 684–685) va xalifa Usmon ibn Affonning amakisi (h. 644–656). Al-Hakam Islom payg'ambari Muhammadning ashaddiy raqibi sifatida tanilgan, 630-yilda Makka shahri egallab olinganda surgun qilingan. Keyinchalik esa xalifa Usmon tomonidan avf etilgan.

Oilasi
------

Al-Hakam Makkadagi Quraysh qabilasining Banu Abd Shams urug'idan Abu al-Os ibn Umayya va Banu Maxzum urug'idan Ruqayya binti al-Horisning o'g'li bo'lgan. Uning ota tomonidan bobosi Umaviylar sulolasining avlodi edi.

Omina binti Alqama ibn Safvon al-Kinoniya o'zining o‘gay ukasi Affon ibn Abu al-Osdan ajrashganidan keyin al-Hakamga turmushga chiqqan. Ularning Marvon ismli o'g'li bo'lgan, keyinchalik u 684-685-yillarda Damashq xalifasi boʻlgan. Al-Hakam to'rt nafar xotinidan kamida yigirma hatto katta ehtimol bilan o'ttiz nafardan ortiq farzand ko'rgan. Omina binti Alqamadan Marvondan tashqari Usmon al-Azroq, al-Horis, Abdurrahmon, Solih ismli o'gillari, Umm al-Banin va Zaynab ismli qizlari bor edi. Ikkinchi xotini G‘atafan qabilasining Banu Murra urug‘idan Mulayka binti Avfodan Yahyo, Abon, Usmon al-Asg'ar, Habib, Amr ismli o'g'illari hamda Ummu Yahyo, Zaynab, Ummu Shayba, Ummu Usmon va Ummu Salama ismli qizlari bo'lgan. Uchinchi xotini Banu Saqif qabilasidan Ummu An-Nu'mon binti al-Horis ibn Abu Amrdan Nu'mon, Avs, Suhayl va Amr ismli o'g'il farzandlar hamda Ummu Abon, Umoma, Ummu Amr va Umm al-Ummu ismli qiz farzand ko'rgan. Quraysh qabilasining Banu Abd Shams urug'idan bo‘lgan al-Boisa binti Hoshim ibn Utba ibn Rabi’a o‘g‘li Yusufning onasi edi.

Hayoti
------

Al-Hakam Islom payg'ambari Muhammadga qattiq qarshilik ko'rsatgan va shu sabali Makka bosib olingan vaqtda yaqin atrofdagi Toif shahriga surgun qilingan. IX asr tarixchisi at-Tabariyning so'zlariga koʻra, payg'ambar Muhammad keyinroq al-Hakamni avf etgan va unga oʻz ona shahriga qaytishga ruxsat bergan. Biroq IX asr tarixchisi Ya'qubiy bergan ma'lumotlarga ko'ra al-Hakamga Makkaga qaytishga jiyani xalifa Usmon (h. 644–656) ruxsat bergan. Bundan oldin al-Hakamning Makkaga qaytish to'g'risidagi iltimosi xalifalar Abu Bakr (h. 632–634) va Umar (h. 634–644) tomonidan rad etilgan. Xalifa Usmon o'z qarindoshlariga alohida mehr ko'rsatdi va al-Hakamni Umaviy qarindoshlari Abu Sufyon, Al-Volid ibn Uqba va Banu Hoshim urug'i a'zosi Abbos ibn Abdulmuttalib bilan birgalikda ularning Madina taxtiga o'tirishlariga ramziy ravishda hurmat ko'rsatgan. Al-Hakam 655-yillarda (hijriy 56) vafot etgan.

Manbalar
--------

1. 1 2 3 4  Marsham 2022. sfn error: no target: CITEREFMarsham2022 (help)
2. 1 2  Donner 2014. sfn error: no target: CITEREFDonner2014 (help)
3. 1 2  Humphreys 1990. sfn error: no target: CITEREFHumphreys1990 (help)
4. ↑  Gordon 2018. sfn error: no target: CITEREFGordon2018 (help)
5. ↑  Madelung 1997. sfn error: no target: CITEREFMadelung1997 (help)
6. ↑  Sears 2003.

Adabiyotlar
-----------

* Donner, Fred „Was Marwan ibn al-Hakam the First "Real" Muslim",*. Genealogy and Knowledge in Muslim Societies: Understanding the Past* Savant:. Edinburgh University Press, 2014. ISBN 978-0-7486-4497-1.
* Madelung, Wilferd*. The Succession to Muhammad: A Study of the Early Caliphate*. Cambridge: Cambridge University Press, 1997. ISBN 0-521-56181-7.
* Sears, Stuart D. (March 2003). "The Legitimation of al-Hakam b. al-'As: Umayyad Government in Seventh-Century Kirman". *Iranian Studies* (Taylor & Francis) **36** (1): 5–25. doi:10.1080/021086032000062587.
* Gordon, Michael*. The Works of Ibn Wāḍiḥ al-Yaʿqūbī (Volume 3): An English Translation*. Brill, 2018. ISBN 978-90-04-35619-1.
* Marsham, Andrew „Kinship, Dynasty, and the Umayyads",*. The Historian of Islam at Work: Essays in Honor of Hugh N. Kennedy*. Leiden: Brill, 2022 — 12–45 bet. ISBN 978-90-04-52523-8.